Държавен вестник, бр. 8, 2014 г., стр. 115

БРОЙ  8	
Д Ъ Р Ж А В Е Н  В Е С Т Н И К 	
СТР.  115  
Посолството на САЩ при организиране на 
мероприятията и изпълнение на дейностите, 
свързани с прилагането на ССОО;
10. организира срещи, преговори и кон­
султации, свързани с прилагането на ССОО, 
и участва в мероприятия по осъществяване 
на двустранното сътрудничество със САЩ в 
областта на отбраната;
11. организира дейностите по осигурява­
не на достъпа на представители на Силите 
на САЩ, изпълнителите и служителите по 
договори със Силите на САЩ, а когато е 
договорено – и на такива от трети страни, 
до съвместните съоръжения, военни и граж­
дански обекти и съоръжения на територията 
на Република България при осъществяване на 
дейности по прилагане на ССОО и изпълнение 
на плана за съвместна българо-американска 
подготовка и учения;
12. координира и организира от българска 
страна дейностите по подпомагане Силите 
на САЩ по изпълнение на мероприятия от 
програмата на САЩ за хуманитарна помощ 
и реконструкция и съвместни мероприятия 
по военно-гражданско сътрудничество.
Раздел X
Организация на работата в администрацията
Чл. 41. (1) Организацията на работа на 
министерството се осъществява по реда на 
правилника и инструкцията на министъра по 
чл. 91 от Закона за отбраната и въоръжените 
сили на Република България.
(2) Административните звена в минис­
терството осъществяват функциите си по 
компетентност чрез интегрирана експертиза, 
хоризонтална координация и пряк обмен на 
информация помежду си.
(3) При необходимост ръководителите 
на административни звена организират съз­
даването на работни групи за решаване на 
възникналите проблеми.
Чл. 42. Военнослужещите, държавните 
служители и лицата, работещи по трудово 
правоотношение в министерството, изпълня­
ват възложените им задачи и отговарят пред 
прекия си ръководител за изпълнението на 
работата съобразно длъжностните си харак­
теристики.
Чл. 43. За образцово изпълнение на слу­
жебните си задължения военнослужещите, 
държавните служители и лицата, работещи по 
трудово правоотношение в министерството, 
могат да бъдат награждавани при условия и 
по ред, определени с Правилника за прилагане 
на Закона за отбраната и въоръжените сили 
на Република България.
Чл. 44. Военнослужещите в министерство­
то, работещи с класифицирана информация 
и/или владеещи чужди езици, получават 
допълнителни месечни възнаграждения при 
условия, по ред и в размери, определени от 
министъра в рамките на средствата за работна 
заплата по бюджета за съответната година.
Чл. 45. По конкретни проблеми министъ­
рът със заповед може да създава съвети като 
консултативни звена. Дейността на съветите 
се обслужва от административните звена на 
министерството.
Чл. 46. Непосредственото ръководство на 
административните звена в министерството 
се осъществява от техните ръководители, 
които носят отговорност за точното и сроч­
ното изпълнение на конкретните задачи при 
осъществяване на функциите им.
Чл. 47. (1) Ръководителят на администра­
тивно звено:
1. ръководи повереното му администра­
тивно звено за изпълнение на функциите му 
по правилника;
2. организира работата в съответното звено, 
контролира и отговаря за срочното изпълне­
ние на задачите;
3. докладва на министъра, заместник-мини­
стрите, началника на политическия кабинет, 
постоянния секретар на отбраната, началника 
на отбраната и заместник-началниците на от­
браната по въпроси от тяхната компетентност;
4. участва при покана в работата на поли­
тическия кабинет;
5. осигурява взаимодействието с другите 
звена на министерството;
6. изготвя ежегодно отчет за дейността на 
ръководеното от него звено и предлага мерки 
за усъвършенстване на дейността му;
7. предлага назначаване, повишаване, 
преместване, стимулиране, санкциониране и 
освобождаване на работещите в съответното 
звено служители;
8. дава предложения за повишаване ква­
лификацията на служителите от звеното в 
съответствие с функциите му.
(2) Ръководителите на административни 
звена периодично представят на контроли­
ращите ги длъжностни лица информация за 
изпълнението на поставените задачи.
Чл. 48. (1) Документите, изпратени до 
министерството, се завеждат в канцеларията, 
като се отбелязва датата на получаването им.
(2) При завеждането на документите се 
извършва проверка за наличието на всички 
материали, посочени в тях, и се образува 
преписка.
Чл. 49. Преписките подлежат на насочване 
според адресата или съдържанието им.
Чл. 50. (1) Министърът, заместник-мини­
стрите, началникът на политическия кабинет, 
постоянният секретар на отбраната, начални­
кът на отбраната и заместник-началниците на 
отбраната възлагат преписките, насочени към 
тях, с резолюция до съответните ръководите­
ли на административни звена. Резолюцията 
съдържа указания, срок за изработване, дата 
и подпис.